./data/phi0914/phi00136/phi0914.phi00136.perseus-lat1.xml
Titus Livius (Livy)
Baebius et Philippus rex, iam ante per hiemem in Dassaretiis congressi, cum           Ap Claudium , ut obsidione Larisam eximeret,        in Thessaliam misissent, quia id tempus rebus gerendis immaturam erat, in       hiberna regressi, principio veris coniunctis copiis in Thessaliam descenderunt             in Acarnania tum Antiochus erat        advenientes Philippus Malloeam Perrhaebiae, Baebius Phacium est adgressus; quo       primo prope impetu capto Phaestum eadem celeritate capit   inde Atragem cum se recepisset, Cyretias hinc et       Eritium occupat, praesidiisque per recepta oppida dispositis Philippo rursus       obsidenti Malloeam se coniungit   sub adventum       Romani exercitus seu ad metum virium seu ad spem veniae cum dedidissent sese, ad       ea recipienda oppida, quae Athamanes occupaverant, uno agmine ierunt   erant autem haec: Aeginium Ericinium       Gomphi Silana Tricca Meliboea  Phaloria   inde Pellinaeum, ubi       Philippus Megalopolitanus cum quingentis peditibus et equitibus quadraginta in       praesidio erat, circumsidunt et, priusquam oppugnarent, mittunt ad Philippum qui       monerent, ne vim ultimam experiri vellet         quibus ille satis ferociter respondit vel Romanis vel Thessalis se crediturum       fuisse, in Philippi se potestatem commissurum non esse   postquam apparuit vi agendum, quia videbatur et       Limnaeum eodem tempore oppugnari posse, regem ad Limnaeum ire placuit, Baebius       restitit ad Pellinaeum oppugnandum